Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 343/12/8807	Michalovce, 12.9.2012
EEČ : 2-66-253-2012

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v doposiaľ presne nezistenom čase v polovici mesiaca marec v roku 2012 v Michalovciach na „Verbovčiku v osobnom motorovom vozidle zn. Toyota Corola ev. č. XXXXX sexuálne zneužil mal. M. F., nar. XXXXX a to tým spôsobom, že s ňou bez nátlaku a s jej súhlasom vykonal minimálne jedenkrát súlož a to aj napriek tomu, že mal vedomosť o tom, že maloletá nedovŕšila ešte 15. rok svojho života
lebo nie je tento skutok trestným činom a nie je dôvod na postúpenie veci
Odôvodnenie:
Uznesením vyšetrovateľa PZ, Okresného riaditeľstva PZ, Odboru kriminálnej polície XXXXX ČVS: XXXXX zo dňa 03.05.2012 bolo začaté trestné stíhanie a súčasne vznesené obvinenie XXXXX za zločin sexuálneho zneužívania podľa § 201 ods. 1 Trestného zákona. Trestnej činnosti sa mal dopustiť tak, ako je to uvedené vo výrokovej časti tohto uznesenia. Vyšetrovateľ PZ dňa 10.09.2012 predložil tunajšej prokuratúre vyšetrovací spis spoločne s návrhom na zastavenie trestného stíhania podľa § 215 ods. 1 písm. b) Tr. poriadku. XXXXX k veci odmietol vypovedať. K spáchaniu trestnej činnosti sa priznal v plnom rozsahu, ale ešte pred vznesením obvinenia na zápisnicu podľa § 196 ods. 2 Tr. poriadku, kde podrobne popísal, že do novembra 2011 nevedel koľko má maloletá rokov. Keď sa dozvedel, že ešte nemá 15 rokov, tak aj napriek tomu s ňou mal pohlavný styk asi v polovici mesiaca marec 2012. To už bolo s vedomím toho, že vedel, že ešte nemá 15 rokov. Vedel, že sa to nesmie a preto to veľmi ľutuje. K veci vypovedala sv. - pošk. osoba mladšia ako 15 rokov XXXXX, ktorá k veci uviedla, že obvineného oklamala, že ešte nemá 15 rokov. Keď to obvinený zistil, tak jej povedal, že mu to mala povedať skôr, a to by medzi nimi k pohlavnému styku nedošlo. Odvtedy už spoločne nemali pohlavný styk. Po oznámení trestného činu na políciu ju obvinený kontaktoval, ale len preto, či nepôjde na kofolu. Na naplnenie skutkovej podstaty zločinu sexuálneho zneužívania podľa § 201 ods. 1 Tr. zákona sa vyžaduje, aby páchateľ vykonal súlož s osobou mladšou ako 15 rokov. Z hľadiska subjektívnej stránky ide o úmyselný trestný čin a úmysel sa musí vzťahovať aj na to, že predmetom útoku musí byť osoba mladšia ako 15 rokov, pričom postačuje aj úmysel eventuálny. Z vykonaného vyšetrovania a z dôkazov zhromaždených vo vyšetrovacom spisu mám za to, že obvinený nenaplnil svojím konaním znaky skutkovej podstaty zločinu sexuálneho zneužívania podľa § 201 ods. 1 Tr. zák., čo vyplýva z výpovede mal. M. F., nar. XXXXX, ktorá jednoznačne uviedla, že obvineného oklamala ohľadne svojho veku a priznanie sa obvineného na zápisnicu podľa § 196 ods. 2 Tr. poriadku nemôže tvoriť základ na postavenie obvineného pred súd. V ďalšom konaní bude predmetom vyšetrovania vyvodenie trestnej zodpovednosti v prípade, ak sa preukáže, že poškodená uviedla nepravdivé skutočnosti aj napriek tomu, že bola náležite poučená o následkoch krivej výpovede a krivého obvinenia. XXXXX po vznesení obvinenia odmietol vypovedať. Vzhľadom na tieto skutočnosti, na základe návrhu vyšetrovateľa PZ na zastavenie trestného stíhania, bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie obv. XXXXXa som podľa § 215 ods. 1 písm. b) Tr. poriadku zastavil, nakoľko nie je tento skutok trestným činom a nie je dôvod na postúpenie veci.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor